section_heading: Životopis
paragraph_text: U kolovozu 1847. godine Lisinski je s Albertom Štrigom, Ferdom Livadićem, Ljudevitom Pichlerom i Franjom Stazićem krenuo na koncertnu turneju po Srbiji i Vojvodini (Beograd, Pančevo i Novi Sad)<ref>Franjo Šram, Crtice iz hrvatske glazbene kulture, Tiskara i knjigovežnica Ivan Rast, Zagreb, 1940., str. 46., archive.org, pristupljeno 11. listopada 2019. izvodeći hrvatske i srpske skladbe.[https://digitalna.nsk.hr/pb/?object=info&id=559954 ''Album zaslužnih Hrvata XIX. stoljeća: sto i pedeset životopisa, slika i vlastoručnih podpisa: A-L''] / sakupio, popunio i napisao Milan Grlović ; slike crtao Stjepan Kovačević, 1900., str. 316., pristupljeno 13. listopada 2019. U povratku su se zadržali u Mitrovici gdje su također priredili koncert. Iste godine na jesen, u listopadu, odlazi na usavršavanje u Prag. Došavši u Prag smjestio se u stan u kojemu je prije njega odsjeo i Stanko Vraz, u ulici Obstgasse (današnja ulica nosi naziv 28. října).Marijan Lipovac, [http://www.hcdzg.hr/susreti/PDF/Susreti_33.pdf Vatroslav Lisinski i njegovo školovanje u Pragu. Vltavu i Moju domovinu skladao prije Smetane], Susreti: glasilo hrvatsko-češkog društva, Zagreb, svibanj 2015., godina XXIII., broj 33, str. 58., pristupljeno 12. listopada 2019. U Pragu je htio nastaviti glazbeno školovanje na tamošnjem znamenitom Konzervatoriju, no nije mogao zbog toga što je tada imao 28 godina a što je bilo više od propisane dobi koja je bila 20 godina starosti. Nakon što se nije uspio upisati na Konzervatorij nije prihvatio prijedlog ravnatelja Konzervatorija Jana Bedřicha Kittla da se upiše u tamošnju Orguljsku školu, nego je samo jedan semestar polazio predavanja iz tonskoga sloga kod ravnatelja te škole Karela Františeka Pitscha, a privatno je učio kompoziciju i instrumentaciju kod ravnatelja Konzervatorija Jana Bedřicha Kittla.